దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Sensex Closing Headlines: అమెరికా ఫెడ్ జోష్‌తో బుల్ రంకేసింది..
అంతర్జాతీయ మార్కెట్‌లో క్రూడాయిల్ (ముడి చమురు) ధరలు భారీగా పెరిగాయి. బ్రెంట్ క్రూడ్ ధర బ్యారెల్‌కు 2.64 శాతం పెరుగుదలతో 63.45 డాలర్లకు చేరింది. అయితే డబ్ల్యూటీఐ క్రూడ్ ధర బ్యారెల్‌కు 3.39 శాతం పెరుగుదలతో 55.80 డాలర్లకు చేరింది.
Samayam Telugu | Updated:
Jun 20, 2019, 04:40PM IST
హైలైట్స్
స్టాక్ మార్కెట్ భారీ జంప్
సెన్సెక్స్ దాదాపు 500 పాయింట్లు పరుగు
నిఫ్టీ 140 పాయింట్లు పైకి
ఫార్మా, ఆటో, బ్యాంక్ షేర్లలో భారీ కొనుగోళ్లు
ఇండియన్ స్టాక్ మార్కెట్‌ గురువారం పరుగులు పెట్టింది. సూచీలు భారీ లాభాల్లో ముగిశాయి. సెన్సెక్స్ 489 పాయింట్ల లాభంతో 39,602 పాయింట్ల వద్ద ముగిసింది. ఇక నిఫ్టీ 140 పాయింట్ల లాభంతో 11,691 పాయింట్ల వద్ద క్లోజయ్యింది.
అమెరికా ఫెడరల్ రిజర్వు నుంచి వడ్డీ రేట్ల తగ్గింపు సంకేతాలు వెలువడటం, రూపాయి భారీ జంప్, అంతర్జాతీయ మార్కెట్లు లాభాలతో కళకళలాడటం వంటి అంశాలుమార్కెట్‌పై సానుకూల ప్రభావం చూపాయి.
మార్కెట్ హైలైట్స్..
✺ నిఫ్టీ 50లో యస్ బ్యాంక్, ఇండియాబుల్స్ హౌసింగ్ ఫైనాన్స్, ఇండస్ఇండ్ బ్యాంక్, సన్ ఫార్మా, జేఎస్‌డబ్ల్యూ స్టీల్ షేర్లు లాభాల్లో ముగిశాయి. యస్ బ్యాంక్ ఏకంగా 11 శాతానికి పైగా ర్యాలీ చేసింది.
✺ అదేసమయంలో యూపీఎల్, విప్రో, అదానీ పోర్ట్స్, బ్రిటానియా, టెక్ మహీంద్రా షేర్లు నష్టాల్లో ముగిశాయి. యూపీఎల్ ఏకంగా 8 శాతానికి పైగా పడిపోయింది.
✺ నిఫ్టీ‌ సెక్టోరల్ ఇండెక్స్‌లన్నీ లాభాల్లోనే ముగిశాయి. నిఫ్టీ పీఎస్‌యూ బ్యాంక్ ఇండెక్స్ (2.7 శాతం), నిఫ్టీ ఫార్మా (3 శాతానికి పైగా), నిఫ్టీ మెటల్ (1.8 శాతం), నిఫ్టీ ఆటో (2.4 శాతం) పెరిగాయి.
✺ అంతర్జాతీయ మార్కెట్‌లో క్రూడాయిల్ (ముడి చమురు) ధరలు భారీగా పెరిగాయి. బ్రెంట్ క్రూడ్ ధర బ్యారెల్‌కు 2.64 శాతం పెరుగుదలతో 63.45 డాలర్లకు చేరింది. అయితే డబ్ల్యూటీఐ క్రూడ్ ధర బ్యారెల్‌కు 3.39 శాతం పెరుగుదలతో 55.80 డాలర్లకు చేరింది.
✺ అమెరికా డాలర్‌తో పోలిస్తే ఇండియన్ రూపాయి లాభాల్లో ట్రేడవుతోంది. 14 పైసలు పెరుగుదలతో 69.56 వద్ద ఉంది.
✺ గత రెండు రోజులుగా భారీగా పడిపోతూ వచ్చిన జెట్ ఎయిర్‌వేస్ షేరు ఈ రోజు ఏకంగా 30 శాతం పరిగెత్తింది.